GEFCO Чехия с приз от Европейските CSR награди - myPR.bg - прес съобщения и PR новини
GEFCO Чехия с приз от Европейските CSR награди
GEFCO Чехия взе участие в надпреварата за Европейските награди за Корпоративна социална отговорност (КСО / CSR) сред компании от 28 европейски страни. Целта на наградите е да пропагандират най-добрите практики в областта на КСО с признание за партньорствата между компании и НПО.
GEFCO Чехия представи своя проект „Малкият клоун”, разработен от отдела му за Човешки ресурси в сътрудничество с неправителствената организация Провазек и компанията Малък клоун . Проектът включва организирането на Ден на изкуствата, посветен на дейности, съчетаващи забавление и лечение (гримиране, рисуване, правене на кукли) за питомци на Дома за изоставени и болни деца в Миловице.
Този проект на GEFCO Чехия намери място сред наградените в топ-20 европейски КСО проекти, избрани от общо 42. Както каза Люси Мацакова от Отдела на GEFCO Чехия Човешки ресурси, „Това признание преизпълва нашата компания с огромно задоволство и силно ще ни подкрепи в продължаването на нашата работа с НПО-та и прокарването на КСО-инициативи в Чехия.”